open-index/open-wikipedia-markdown huggingface dataset:
Κορτισώνας Λήμνου

Ο **Κορτισώνας** είναι οικισμός του Βορείου Αιγαίου στην Περιφερειακή Ενότητα Λήμνου.

## Γενικά στοιχεία
Ο Κορτισώνας βρίσκεται στο βορειανατολικό τμήμα της Λήμνου, σε υψόμετρο 10 μέτρα και σε απόσταση περίπου 36 χλμ. Α.-ΒΑ. από τη Μύρινα. Στα βορειοανατολικά είναι η Παναγία και στα νοτιοανατολικά ο Άγιος Αλέξανδρος ενώ νοτιοδυτικά η παραλία Παναγιάς και νότια η παραλία Αμνίου. 

Αναφέρεται επίσημα, ως ξεχωριστός οικισμός, για πρώτη φορά το 1971 να απογράφεται στην κοινότητα Παναγίας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Παναγία αποτελούν την κοινότητα Παναγίας που υπάγεται στην Δημοτική Ενότητα Μούδρου του Δήμου Λήμνου. Σύμφωνα με την απογραφή 2021 απογράφησαν 3 κάτοικοι ενώ με αυτήν του 2011 ήταν 2.   

## Παραπομπές


Κατηγορία:Χωριά της περιφερειακής ενότητας Λήμνου
Ψωμί του Πρόντνικ

Το **ψωμί του Πρόντνικ** (πολωνικά: *chleb prądnicki*) είναι παραδοσιακό ψωμί σίκαλης που ψήνεται στην Κρακοβία. Το ψωμί μπορεί να παραχθεί σε τεράστιες φραντζόλες που φτάνουν τα 14 κιλά. Είναι προστατευόμενο προϊόν, υπό γεωγραφικές ενδείξεις και παραδοσιακές ειδικότητες στην Ευρωπαϊκή Ένωση.

Το ψωμί του Πρόντνικ παράγεται σε χωριά που βρίσκονται στις όχθες του ποταμού Πρόντνικ - στο Πρόντνικ Τσερβόνι (*Prądnik Czerwony*, «Κόκκινο Πρόντνικ») και στο Πρόντνικ Μπιάουι (*Prądnik Biały*, «Λευκό Πρόντνικ»), από τον 14ο αιώνα. Παλαιότερα, η δυνητική βαρυτική ενέργεια της πορείας του άνω ποταμού συλλέγονταν για τη χρήση σε νερόμυλους για τη μύλευση αλευριού. Το παλαιότερο έγγραφο που αναφέρει το ψωμί του Πρόντνικ προέρχεται από το 1421, όταν ο Επισκόπος της Κρακοβίας, Άλμπερτ, έδωσε στο μάγειρά του δύο περιοχές (źreb) γης δίπλα στο ποταμό Πρόντνικ και του ανέθεσε να ψήνει ψωμί για το επίσκοπο. 

Με βασιλικό δικαίωμα, στις 26 Μαΐου 1496, ο Βασιλιάς Ιωάννης Α΄ Αλβέρτος έδωσε στους αρτοποιούς στο ποταμό Πρόντνικ (μεταξύ άλλων) το δικαίωμα να πουλάνε ψωμί στην Κρακοβία μία φορά την εβδομάδα, κατά τη διάρκεια αγοράς τις Τρίτες. Οι αρτοποιοί εκτός Κρακοβίας είχαν περιορισμούς στην πώληση και την παραγωγή ψωμιού τους, αφού έλαβαν πλήρη εμπορικά δικαιώματα μόλις το 1785.

## Παραπομπές


Κατηγορία:Ψωμιά
Κατηγορία:Πολωνική κουζίνα
Κατηγορία:Κρακοβία
Κατηγορία:Πολωνικά προϊόντα με προστατευόμενη ονομασία προέλευσης
Κατηγορία:Πολωνικά παραδοσιακά προϊόντα
Κριστιάν Μαρτέλ

Η **Κριστιάν Μαρτέλ** (γαλλικά: *Christiane Martel*, όνομα γέννησης: **Κριστιάν Μανιάνι** [*Christiane Magnani*], γενν. 18 Ιανουαρίου 1935) είναι Γαλλίδα μοντέλο, ηθοποιός και Μις Υφήλιος 1953. 

Το 1953 κέρδισε τον τίτλο στα Μις Γαλλία εκπροσωπώντας το Σατελερώ. Συμμετείχε στα Μις Υφήλιος 1953 που πραγματοποιήθηκε στο Λονγκ Μπιτς της Καλιφόρνια των Ηνωμένων Πολιτειών, όπου στέφθηκε νικήτρια.

## Παραπομπές


Κατηγορία:Γαλλίδες μοντέλα
Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί τηλεόρασης
Κατηγορία:Μις Υφήλιος
Κατηγορία:Γάλλοι ιταλικής καταγωγής
Νέα Λαϊκή Οικολογική και Κοινωνική Ένωση

Η **Νέα Λαϊκή Οικολογική και Κοινωνική Ένωση** (NUPES)  ήταν μια Γαλλική εκλογική συμμαχία της Αριστεράς. Συστήθηκε την Πρωτομαγιά του 2022 για να συμμετάσχει στις Γαλλικές βουλευτικές εκλογές του 2022, οι οποίες ήταν συνέχεια των Γαλλικών προεδρικών εκλογών του 2022. Η συμμαχία εναντιώθηκε και στις δύο παρατάξεις που πέρασαν στον δεύτερο γύρο των προεδρικών εκλογών, το κεντρώο Ensemble του νεοεκλεγέντα προέδρου Εμμανουέλ Μακρόν και την Ακροδεξιά Εθνική Συσπείρωση της επιλαχούσας Μαρίν Λεπέν.

Η συμμαχία απαρτιζόταν απο αρκετά κόμματα, αλλά τα κύρια ήταν τα: Ανυπότακτη Γαλλία (LFI), Σοσιαλιστικό Κόμμα (PS), Οικολόγους (LE/EELV), Γαλλικό Κομμουνιστικό Κόμμα (PCF), Génération.s (G.S), Ensemble! (E!), και μαζί τους άλλα μικρότερα κόμματα με τα οποία συνεργάζονται. Ήταν η πρώτη ευρεία αριστερή πολιτική συμμαχία από την Πλουραλιστική Αριστερά στις Γαλλικές βουλευτικές εκλογές του 1997. Πάνω από 70 αντιφρονούντες υποψήφιοι που αρνήθηκαν τη συμφωνία εξακολουθούσαν να είναι υποψήφιοι.

Με βάση ένα δελτίο τύπου, ο ιδρυτικός στόχος της συμμαχίας για τις βουλευτικές εκλογές ήταν το να αποκλείσουν μια ακόμα πλειοψηφία για τον προεδρικό συνασπισμό του Εμμανουέλ Μακρόν στην Γαλλική Εθνοσυνέλευση, και να νικήσει επίσης την Γαλλική ακροδεξιά. Οι Οικολόγοι και η Ανυπότακτη Γαλλία υπέγραψαν ένα σύμφωνο με το οποίο δέσμευεαν πως εάν η συμμαχία κέρδιζε την πλειοψηφία των εδρών στην Εθνοσυνέλευση, θα τοποθετούσαν ως υποψήφιο για πρωθυπουργό τον Ζαν-Λυκ Μελανσόν για μια κυβέρνηση «συγκατοίκησης». 

Η NUPES κέρδισε τις περισότερες έδρες εκτός από την συμμαχία Ensemble, αποκλείοντας την πλειοψηφία στην Εθνοσυνέλευση για τον Μακρόν, ενώ ταυτόχρονα υποαπέδωσε στις προσδοκίες της, κερδίζοντας μόνο το 22% των εδρών και το 26% της λαϊκής ψήφου, ενώ η ακροδεξιά Εθνική Συσπείρωση σημείωσε το καλύτερο αποτέλεσμα όλων των εποχών και έγινε η μεγαλύτερη κοινοβουλευτική ομάδα της αντιπολίτευσης, μετά την αδυναμία σχηματισμού ενιαίας κοινοβουλευτικής ομάδας «NUPES».

Τον Οκτώβρη του 2023, το μέλλον της συμμαχίας έγινε αβέβαιο, όταν το σοσιαλιστικό κόμμα ψήφισε ένα "μορατόριουμ" σχετικά με τη συμμετοχή του στην NUPES μετά την άρνηση της ηγεσίας της Ανυπότακτης Γαλλίας να χαρακτηρίσει τη Χαμάς ως τρομοκρατική οργάνωση στο πλαίσιο του πολέμου μεταξύ Ισραήλ και Χαμάς. 

## Παραπομπές

Κατηγορία:Συνασπισμοί πολιτικών κομμάτων στη Γαλλία
Παραλία Θάνους Λήμνου

Η **Παραλία Θάνους** είναι παραθαλάσσιος οικισμός και παραλία του Βορείου Αιγαίου στον Δήμο Λήμνου.

## Γενικά στοιχεία
Η Παραλία Θάνους βρίσκεται στα νοτιοδυτικά παράλια της Λήμνου, σε απόσταση περίπου 6 χλμ. νότια από τη Μύρινα. Είναι η παραλία του Θάνου (2 χλμ. βόρεια) και δημοφιλής προορισμός του νησιού. Βρίσκεται στο βάθος ενός προστατευμένου από τα μελτέμια κόλπου στο αριστερό άκρο του οποίου υπάρχουν ηφαιστειογενείς σχηματισμοί. Είναι οργανωμένη με ομπρέλες και ξαπλώστρες ενώ υπάρχουν κέντρα εστίασης και αναψυχής (beach bar, εγκαταστάσεις για θαλάσσια σπορ).  

Αναφέρεται επίσημα, ως ξεχωριστός οικισμός, για πρώτη φορά το 2001 να απογράφεται στο τότε Τοπικό Διαμέρισμα Θάνους του τότε δήμου Μυριναίων. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Θάνος αποτελούν την κοινότητα Θάνους που υπάγεται στην Δημοτική Ενότητα Μύρινας του Δήμου Λήμνου. Σύμφωνα με την απογραφή 2021 απογράφησαν 34 κάτοικοι ενώ με αυτήν του 2011 ήταν 3 και με του 2001 5.

## Εξωτερικοί σύνδεσμοι

* Παραλία Θάνος Λήμνος (από ψηλά) στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Λήμνου
Λιμενάρια Λήμνου

Τα **Λιμενάρια** είναι οικισμός του Βορείου Αιγαίου στον Δήμο Λήμνου.

## Γενικά στοιχεία
Τα Λιμενάρια βρίσκονται στα δυτικά παράλια της Λήμνου, σε υψόμετρο 60 μέτρα και  απόσταση περίπου 4 χλμ. βόρεια από τη Μύρινα. Αναφέρονται επίσημα, ως ξεχωριστός οικισμός, για πρώτη φορά το 2001 να απογράφεται στην τότε κοινότητα Κάσπακα. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τον Άγιο Ιωάννη, τον Κάσπακα και την Γάλη αποτελούν την κοινότητα Κάσπακα που υπάγεται στην Δημοτική Ενότητα Μύρινας του Δήμου Λήμνου. Σύμφωνα με την απογραφή 2021 απογράφησαν 23 κάτοικοι ενώ με αυτήν του 2011 ήταν 33 και με του 2001 μόνο 2. 
## Παραπομπές


Κατηγορία:Χωριά της περιφερειακής ενότητας Λήμνου
Γιουχαρί Γκουστσουλάρ

Το **Γιουχαρί Γκουστσουλάρ** (αζερικά: Yuxarı Quşçular) είναι χωριό στην Επαρχία Χοτζαλί του Αζερμπαϊτζάν. Ήταν μέρος της Επαρχίας Σουσά μαζί με τα χωριά Μαλιμπεϊλί και Ασαγί Γκουστσουλάρ μέχρι τις 5 Δεκεμβρίου 2023.

## Παραπομπές


Κατηγορία:Χωριά του Αζερμπαϊτζάν
Κατηγορία:Κατοικημένες περιοχές στην Επαρχία Χοτζαλί
Ψύλλοι Λήμνου

Οι **Ψύλλοι** είναι οικισμός του Βορείου Αιγαίου στον Δήμο Λήμνου.

## Γενικά στοιχεία
Οι Ψύλλοι βρίσκονται στο δυτικό και κεντρικό τμήμα της Λήμνου, σε υψόμετρο 120 μέτρα και σε απόσταση περίπου 8 χλμ. βορειοανατολικά από τη Μύρινα. Ανατολικά του χωριού είναι ο Άγιος Δημήτριος και βορειοδυτικά ο Κόρνος. Αναφέρονται επίσημα, ως ξεχωριστός οικισμός, για πρώτη φορά το 1981 να απογράφονται στην τότε κοινότητα Κορνού. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τον Κορνό αποτελούν την κοινότητα Κορνού που υπάγεται στην Δημοτική Ενότητα Μύρινας του Δήμου Λήμνου. Σύμφωνα με την απογραφή 2021 απογράφησαν 47 κάτοικοι ενώ με αυτήν του 2011 ήταν 25 και με του 2001 24. 
## Παραπομπές


Κατηγορία:Χωριά της περιφερειακής ενότητας Λήμνου
Επαρχία Σουσά

Η **επαρχία Σουσά** (αζερικά: Şuşa rayonu) είναι μία από τις 66 επαρχίες του Αζερμπαϊτζάν.  Βρίσκεται στη δυτική πλευρά της χώρας. Η περιοχή συνορεύει με τις επαρχίες Χοτζάλι, Λατσίν και Χοτζαβέντ. Η πρωτεύουσα και μεγαλύτερη πόλη της είναι η Σουσά. Σύμφωνα με την απογραφή του 2020, η επαρχία είχε πληθυσμό 34.700 κατοίκων. Τα χωριά Μαλιμπεϊλί, Ασαγί Γκουστσουλάρ και του Γιουχαρί Γκουστσουλάρ μεταφέρθηκαν στην επαρχία Χοτζαλί από τις 5 Δεκεμβρίου 2023.

## Παραπομπές



Σουσα
Επαρχία Λατσίν

Η **επαρχία Λατσίν** (αζερικά: Laçın rayonu) είναι μία από τις 66 επαρχίες του Αζερμπαϊτζάν.  Βρίσκεται στη δυτική πλευρά της χώρας. Η περιοχή συνορεύει με τις επαρχίες Καλμπατζάρ, Χοτζαλί, Σουσά, Χοτζαβέντ, Γκουμπαντλί και το Σιουνίκ στην Αρμενία. Η πρωτεύουσα και μεγαλύτερη πόλη της είναι το Λατσίν. Σύμφωνα με την απογραφή του 2020, η επαρχία είχε πληθυσμό 78.600 κατοίκων.

Το έδαφος της επαρχίας ιδρύθηκε και το 1930 του δόθηκε το καθεστώς επαρχίας. Η περιοχή ελεγχόταν από την Δημοκρατία του Αρτσάχ από το 1992 μέχρι τα τέλη του 2020, όταν η περιοχή παραδόθηκε στον Αζερμπαϊτζάν σύμφωνα με τη συμφωνία κατάπαυσης του πυρός στο Ναγκόρνο Καραμπάχ το 2020, η οποία τερματίστηκε ο πόλεμος του Ναγκόρνο-Καραμπάχ το 2020. Ένα μικρό μέρος της περιοχής, εκτός της πρωτεύουσας, ο διάδρομος του Λατσίν, ελέγχεται από ρωσικές ειρηνευτικές δυνάμεις.

## Παραπομπές



Λατσιν
Ειλικρίνεια

[μικρογραφία|Προσωποποίηση της ειλικρίνειας από τον [Φραντσέσκο Μπαρτολότσι]]
Η **ειλικρίνεια** είναι η αρετή του ανθρώπου που επικοινωνεί και ενεργεί σύμφωνα με το σύνολο των συναισθημάτων, των πεποιθήσεων, των σκέψεων και των επιθυμιών του με γνήσιο, ανεπιτήδευτο τρόπο.

Η ειλικρίνεια είναι μια ηθική αξία που αναφέρεται στην αλήθεια και την ανοιχτή, άμεση επικοινωνία μεταξύ των ανθρώπων. Συνδέεται με την αποφυγή του ψέματος και της εξαπάτησης και προάγει τη διαφάνεια στις προσωπικές και κοινωνικές σχέσεις. Η ειλικρίνεια θεωρείται απαραίτητη για την οικοδόμηση της εμπιστοσύνης και της συνεργασίας, ενώ συχνά αποτελεί βασικό στοιχείο της ατομικής και συλλογικής ηθικής. Στο πλαίσιο της ειλικρίνειας περιλαμβάνεται και η στάση του ανθρώπου να παραμένει πιστός στις αρχές και τις αξίες του, καθώς και να εκφράζεται με αυθεντικότητα.

## Δείτε επίσης
* Ενσυναίσθηση
* Σωφροσύνη
* Συνεπής ηθική ζωής
* Αλήθεια

## Εξωτερικοί σύνδεσμοι

Κατηγορία:Αρετή
Κατηγορία:Ψυχολογική στάση
Κατηγορία:Συναισθήματα
Βουνάρια Λήμνου

Τα **Βουνάρια** είναι οικισμός του Βορείου Αιγαίου στην Περιφερειακή Ενότητα Λήμνου.

## Γενικά στοιχεία
Τα Βουνάρια βρίσκονται προς το κεντρικό τμήμα της Λήμνου, σε υψόμετρο 20 μέτρα και σε απόσταση περίπου 14 χλμ. ανατολικά από τη Μύρινα. Ανατολικά του χωριού είναι το Νέο Πεδινό, νότια το Πεδινό και  βορειοδυτικά οι Αγκαρυώνες. Αναφέρονται επίσημα, ως ξεχωριστός οικισμός, για πρώτη φορά το 1981 να απογράφονται στην τότε κοινότητα Πεδινού. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Πεδινό, το Νέο Πεδινό και το Αλογονήσι αποτελούν την κοινότητα Πεδινού που υπάγεται στην Δημοτική Ενότητα Νέας Κουτάλης του Δήμου Λήμνου. Σύμφωνα με την απογραφή 2021 απογράφησαν 23 κάτοικοι ενώ με αυτήν του 2011 ήταν 93 και με του 2001 218. 

## Παραπομπές


Κατηγορία:Χωριά της περιφερειακής ενότητας Λήμνου
Δίδυμη Ψυχή

**Δίδυμη Ψυχή** είναι ο τίτλος του 6ου άλμπουμ της ελληνίδας τραγουδίστριας, Άντζυ Σαμίου. Κυκλοφόρησε στις 9 Δεκεμβρίου του 1999 από τη *Alpha Records* στην Ελλάδα, το οποίο έγινε χρυσό μέσα σε τρεις μήνες, ξεπερνώντας τα 30.000 αντίτυπα, και είναι η πρώτη δουλειά της μετά τη δισκογραφική της μεταγραφή. Το άλμπουμ αποτελείται από δέκα νέα τραγούδια, καθώς και ένα έξτρα ορχηστρικό του ομότιτλου κομματιού, τα οποία γράφτηκαν εξ' ολοκλήρου σε μουσική του Κώστα Μηλιωτάκη και στίχους της Σμαρούλας Μαραγκουδάκη. Αποτελεί το εμπορικότερο άλμπουμ της καλλιτέχνιδας, κι ένα από τα καλύτερα άλμπουμ της χρονιάς, καθώς περιέχει πολλές μεγάλες επιτυχίες: "Κλέφτες κι αστυνόμοι", "Τάμα", "Δίδυμη ψυχή μου", "Φύγε αλλά", "Κάφτρα" και το διαχρονικό μέχρι σήμερα "Παράλληλη αγάπη".

## Tracklist

## Singles
* "Κλέφτες κι αστυνόμοι"
* "Παράλληλη αγάπη"
* "Τάμα"
* "Δίδυμη ψυχή μου"
* "Φύγε αλλά"
* "Κάφτρα"

## Video clips
* "Κλέφτες κι αστυνόμοι"
* "Παράλληλη αγάπη"
* "Φύγε αλλά"
* "Κάφτρα"

## Credits
Οι συντελεστές αναγράφονται στο artwork του άλμπουμ.
### <u>Συντελεστές</u>
* **Jamal Kashad** – κρουστά (3)
* **Ελένη Βαλτετσιώτη**, **Στέλιος Γουλιέλμος**, **Μάρθα Ζιώγα**, **Κατερίνα Κυριακού**, **Έλενα Πατρόκλου**, **Νίκος Περρής** – φωνητικά (1, 3, 6, 10)
* **Θανάσης Βασιλόπουλος** – κλαρίνο (9)
* **Σπύρος Γλένης** – κρουστά (6, 8, 10)
* **Άκης Δείξιμος** – δεύτερη φωνή (7)
* **Δημήτρης Κολιακουδάκης** – κιθάρες (2, 3, 7, 9, 10)
* **Γιάννης Λιονάκης** – κιθάρες (1, 3, 4, 5, 6, 8)
* **Κώστας Μηλιωτάκης** – ενορχήστρωση, πλήκτρα, μπάσο
* **Θοδωρής Πασιαλής** – μπουζούκι (2) / τζουρά (3, 9) / μπαγλαμά (2, 3)
* **Μένιος Πασιαλής** – τύμπανα
* **Κώστας Πλατάκης** – cümbüş (8)
* **Παναγιώτης Στεργίου** – μπουζούκι (7) / τζουρά (6, 10) / μπαγλαμά (6, 7) / λαούτο (10)
* **Νίκος Χατζόπουλος** – βιολί (4, 8)

### <u>Παραγωγή</u>
* **Τάκης Αργυρίου** – ηχογράφηση, μίξη
* **Στέφανος Βασιλάκης** – hair styling
* **Δημήτρης Δημητρούλης** – make up
* **Νίκος Καραγιάννης** – διεύθυνση παραγωγής
* **Δημήτρης Ρεκουνιώτης** – artwork
* **Πωλίνα Σαρρή** – styling
* **Χάρης Χριστόπουλος** – φωτογράφος
* **Θοδωρής Χρυσανθόπουλος <small>(Fabelsound)</small>** – mastering

## Charts

## Παραπομπές
Μαρυβόν Λε Ντιζές

Η **Μαρυβόν Λε Ντιζές** (γαλλ. *Maryvonne Le Dizès*, 25 Ιουνίου 1940 – 9 Αυγούστου 2024), γνωστή και ως **Μαρυβόν Λε Ντιζές-Ρισάρ** (*Maryvonne Le Dizès-Richard*), ήταν Γαλλίδα βιολονίστρια της κλασικής μουσικής, ιδίως της σύγχρονης, ως μέλος του Ensemble intercontemporain στο Παρίσι από το 1979 και για περισσότερα από 20 έτη. Συνεργάσθηκε με συνθέτες όπως οι Πιερ Μπουλέζ και Γκιέργκι Λίγκετι, ενώ ανέθεσε τη σύνθεση νέων έργων μουσικής δωματίου. Η Λε Ντιζές ήταν και καθηγήτρια του πιάνου: από το 1977 δίδασκε στο Περιφερειακό Ωδείο του Μπουλόν-Μπιγιανκούρ στο δυτικό Παρίσι.

Η Λε Ντιζές γεννήθηκε στο Καμπέρ της Βρετάνης και σπούδασε στο Ωδείο των Παρισίων, όπου ήταν η καλύτερη στην τάξη της. Το 1962 υπήρξε η πρώτη γυναίκα στην ιστορία που κέρδισε το πρώτο βραβείο του Διαγωνισμού Παγκανίνι.

Παρέμεινε στις ΗΠΑ για μια διετία εξαιτίας της σταδιοδρομίας του συζύγου της και εκεί έγινε η πρώτη γυναίκα που συμμετέσχε ποτέ στον Διαγωνισμό του Carnegie Hall. Εκείνη την εποχή ερμήνευε λιγότερο προκειμένου να ασχοληθεί με την ανατροφή των παιδιών της. Στη συνέχεια ανανέωσε την τεχνική της δεξιότητα παίζοντας τις Σονάτες και παρτίτες για σόλο βιολί του Μπαχ, έργα μουσικής δωματίου και κοντσέρτα.

Η Λε Ντιζές ηχογράφησε έργα του Ολιβιέ Μεσιάν, του Ιάννη Ξενάκη, του Λουτσιάνο Μπέριο και άλλων συνθετών. Παρήγγειλε νέα έργα σε συνθέτες όπως ο Ζιλμπέρ Αμύ (ένα τρίο για σαξόφωνο, τρομπόνι και βιολί), και ο Φιλίπ Φενελόν (το *Ommaggio*, έναν φόρο τιμής στον Τιέπολο για σόλο βιολί).

## Επιλεγμένες ηχογραφήσεις
* *Twentieth Century Works for Violin* (1986), έργα για σόλο βιολί των Μπέριο και Μπρούνο Μαντέρνα, έργα για βιολί και πιάνο των Κόουπλαντ, Άιβς, Σένμπεργκ και Μεσιάν μαζί με τον πιανίστα Ζαν-Κλωντ Ανριό, εταιρεία δίσκων Accord/Adda
* *Hidden Sparks* (1997), New World Records
* *Bartók, Berg, Stravinsky, Amy: Trios* (2002), Musidisc
* *Bartók: Oeuvres pour violon et piano* (2002), Musidisc
* *Messiaen: Quatuor pour la fin du Temps* (2012), Adda

## Παραπομπές

## Εξωτερικοί σύνδεσμοι
* Δισκογραφία της Μαρυβόν Λε Ντιζές στο *[[Discogs]]*

Κατηγορία:Γάλλοι βιολιστές
Κατηγορία:Απόφοιτοι Ανωτάτου Εθνικού Ωδείου Μουσικής και Χορού του Παρισιού
Κατηγορία:Βρετόνοι
Αντσελάτι

Το **Αντσελάτι** (σερβ. Анџелати) είναι ορεινό χωριό του δυτικού Μαυροβουνίου, υπαγόμενο στον Δήμο της Αντριγιέβιτσα. Κατά την απογραφή του 2023 είχε 126 κατοίκους έναντι 185 το 2011. Είναι κτισμένο σε υψόμετρο 1.188 μέτρα πάνω από την επιφάνεια της θάλασσας.

## Δημογραφία
Στην απογραφή του 2011 το 85,9% των κατοίκων δήλωσαν Σέρβοι, το 10,3% Μαυροβούνιοι και 3,8% άλλες εθνότητες ή δεν απάντησαν.

## Παραπομπές


Αντσελατι
Πόλεμος των Εμού

250px|μικρογραφία|Άνδρας κρατά σκοτωμένο εμού
Ο **πόλεμος της Εμού** ήταν μια στρατιωτική επιχείρηση διαχείρισης άγριας ζωής που πραγματοποιήθηκε στην Αυστραλία από τις 2 Νοεμβρίου έως τις 10 Δεκεμβρίου του 1932 για να αντιμετωπιστεί η ανησυχία του πλήθους σχετικά με τον αριθμό των εμού που λέγεται ότι καταστρέφουν τις καλλιέργειες στην περιοχή Καμπιόν εντός της ζώνης Γουίτμπελτ στη Δυτική Αυστραλία. Οι ανεπιτυχείς προσπάθειες να περιοριστεί ο πληθυσμός των εμού χρησιμοποίησαν στρατιώτες του Βασιλικού Πυροβολικού της Αυστραλίας οπλισμένους με όπλα Lewis—οδηγώντας τα μέσα ενημέρωσης να υιοθετήσουν το όνομα Πόλεμος των Εμού όταν αναφέρονται στο περιστατικό. Αν και αρκετά πουλιά σκοτώθηκαν, επιβεβαιωμένα 986, η επιχείρηση θεωρείται ανεπιτυχής. 

## Παραπομπές
 

Κατηγορία:Αυστραλία
Κατηγορία:Στρατιωτικές επιχειρήσεις
Πιπά

[μικρογραφία|Πιπά από την ύστερη [Δυναστεία Μινγκ.]]
Το **πιπά** (κινέζικα: 琵琶) είναι παραδοσιακό κινέζικο έγχορδο μουσικό όργανο. Το όργανο μερικές φορές ονομάζεται «κινεζικό λαούτο» και έχει ξύλινο σώμα σε σχήμα αχλαδιού με διαφορετικό αριθμό τάστων που κυμαίνονται από 12 έως 31. Ένα άλλο κινέζικο τετράχορδο λαούτο είναι το λιούτσιν, το οποίο μοιάζει με μια μικρότερη έκδοση του πιπά. Το όργανο σε σχήμα αχλαδιού μπορεί να υπήρχε στην Κίνα ήδη από τη Δυναστεία Χαν, και αν και ιστορικά ο όρος *πιπά* χρησιμοποιήθηκε κάποτε για να αναφέρεται σε μια ποικιλία μακριών έγχορδων, η χρήση του από τη Δυναστεία Σονγκ αναφέρεται αποκλειστικά στο όργανο με σχήμα αχλαδιού.

Το πιπά είναι ένα από τα πιο δημοφιλή κινεζικά όργανα και παίζεται εδώ και σχεδόν δύο χιλιάδες χρόνια στην Κίνα. Αρκετά συναφή όργανα προέρχονται από την πιπά, συμπεριλαμβανομένων του ιαπωνικού μπιβά και του κορεατικού μπιπά στην Ανατολική Ασία, και του βιετναμέζικου νταν τι μπα στη Νοτιοανατολική Ασία. Το κορεατικό όργανο είναι το μόνο από τα τρία που δεν χρησιμοποιείται πλέον ευρέως.

## Ιστορία
Υπάρχουν κάποιες συγχύσεις και διαφωνίες σχετικά με την προέλευση του πιπά. Αυτό μπορεί να οφείλεται στο γεγονός ότι η λέξη πιπά χρησιμοποιήθηκε σε αρχαία κείμενα για να περιγράψει μια ποικιλία μακριών έγχορδων της περιόδου από τη Δυναστεία Τσιν έως τη Δυναστεία Τανγκ, συμπεριλαμβανομένου του μακρύλαιμου λαούτου και του κοντόλαιμου λαούτου, καθώς και των διαφορετικών αναφορών που δίνονται σε αυτά τα αρχαία κείμενα. Η παραδοσιακή κινεζική αφήγηση προτιμά την ιστορία της κινεζικής πριγκίπισσας Λίου Σιτζούν, που στάλθηκε να παντρευτεί έναν βάρβαρος βασιλιά Γουσούν κατά τη διάρκεια της Δυναστείας Χαν, με το πιπά να εφευρέθηκε ώστε να μπορούσε να παίζει μουσική στο άλογο για να ηρεμεί τις επιθυμίες της. Οι σύγχρονοι ερευνητές όπως ο Λόρενς Πίκεν, ο Σιγκέο Κισίμπε και ο Τζον Μάιερς πρότειναν μια μη κινέζικη προέλευση.

## Εικόνες

Αρχείο:Indo-GreekBanquet.JPG|Ανάγλυφο από τη Γανδάρα που δείχνει ένα λαούτο που παίζεται από μουσικό (δεξιά), 1ο-2ο αιώνα μ.Χ.
Αρχείο:Musician_dunhuang.jpg|Μουσικοί σε μια σκηνή από τον παράδεισο, Σπηλιά Γιουλίν 25, Δυναστεία Τανγκ.
Αρχείο:Pipa_MET_DP218070.jpg|Διακοσμημένο πίσω μέρος ενός πιπά από τη Δυναστεία Μινγκ.
Αρχείο:Paintings_on_north_wall_of_Xu_Xianxiu_Tomb.jpg|Μια τοιχογραφία από το τάφο του Τσου Τσιαντσιού από την Ταϊγιουάν, στην Επαρχία Σανσί, που χρονολογείται το 571 μ.Χ. κατά τη διάρκεια της Δυναστείας Βόρειου Τσι, που δείχνει άνδρες αυλικούς μουσικούς να παίζουν πιπά και λιούτσιν, και μια γυναίκα να παίζει ένα κόνγκχοου (άρπα).


## Παραπομπές


## Βιβλιογραφία

* 
* 
* 
* 

Κατηγορία:Κινεζικά μουσικά όργανα
Κατηγορία:Έγχορδα μουσικά όργανα
Κρακοβιανό λουκάνικο

Το **κρακοβιανό λουκάνικο** (πολωνικά: *kiełbasa krakowska*) είναι είδος πολωνικού λουκάνικου (κιελμπάσα), που συνήθως σερβίρεται ως αλλαντικό. Το όνομα του προέρχεται από την πόλη της Κρακοβίας (μεσαιωνική πρωτεύουσα της Πολωνικής-Λιθουανικής Κοινοπολιτείας μέχρι τα τέλη του 16ου αιώνα). Παρασκευάζεται από κομματάκια άπαχου χοιρινού κρέατος, καρυκευμένο με μαύρο πιπέρι, μπαχάρι, κόλιανδρο και σκόρδο, συσκευασμένο σε μεγάλες θήκες και καπνιστό.

Είναι εγγεγραμμένο με το όνομα ** («παλαιό πολωνικό ξηρό λουκάνικο της Κρακοβίας») ως εγγυημένο παραδοσιακό ιδιότυπο προϊόν στην Ευρωπαϊκή Ένωση και το Ηνωμένο Βασίλειο.

## Παραπομπές



Κατηγορία:Λουκάνικα
Κατηγορία:Αλλαντικά
Κατηγορία:Καπνιστό κρέας
Κατηγορία:Πολωνική κουζίνα
Κατηγορία:Πολωνικά προϊόντα με προστατευόμενη ονομασία προέλευσης
Ιζλάστσι

Το **Ιζλάστσι** (σερβ. Изласци) είναι μικρό ορεινό χωριό του δυτικού Μαυροβουνίου, υπαγόμενο στον Δήμο του Κολάσιν. Κατά την απογραφή του 2003 είχε 33 κατοίκους έναντι 21 το 1981. Είναι κτισμένο σε υψόμετρο 1.403 μέτρα πάνω από την επιφάνεια της θάλασσας.

## Δημογραφία
Στην απογραφή του 2003 16 κάτοικοι (ποσοστό 48,5% του πληθυσμού) δήλωσαν Σέρβοι, 11 (33%) Μαυροβούνιοι και 6 (18%) άλλες εθνότητες ή δεν απάντησαν.

## Παραπομπές


Ιζλαστσι
Κιελμπάσα

Το **κιελμπάσα** (πολωνικά: *kiełbasa*, ) είναι οποιοδήποτε είδος λουκάνικου κρέατος από την Πολωνία και βασικό τρόφιμο της πολωνικής κουζίνας. Είναι επίσης γνωστό σε άλλες παγκόσμιες κουζίνες.

## Ετυμολογία και χρήση
Η λέξη προέρχεται από το πολωνικό **' και το [[Τσεχική γλώσσα|τσέχικο]] **', που σημαίνει «λουκάνικο». Και οι δύο αυτές μορφές μπορεί να προέρχονται από το πρωτοσλαβικό **kъlbasa*, το οποίο είναι επίσης η πηγή του ουκρανικού , του κροατικού *kobasa*, κλπ. Αυτό με τη σειρά του δανείστηκε από μια τουρκική μορφή ισοδύναμη με **kol basa*, κυριολεκτικά «πιεσμένη με το χέρι», ή **kül basa*, κυριολεκτικά «πιεσμένη με στάχτη», καθιστώντας την συγγενή με την σύγχρονη τουρκική **.

## Δείτε επίσης
* Σαλούμι
* Σαρκουτερί
* Σουτζούκι

## Παραπομπές



Κατηγορία:Λουκάνικα
Κατηγορία:Λιθουανική κουζίνα
Κατηγορία:Ουκρανική κουζίνα
Κατηγορία:Πολωνική κουζίνα
Κατηγορία:Σλοβάκικη κουζίνα
Κατηγορία:Αλλαντικά
Κατηγορία:Καπνιστό κρέας
Κατηγορία:Πολωνικά προϊόντα με προστατευόμενη ονομασία προέλευσης
Έγιουπσπορ

Η **Έγιουπσπορ Κουλουμπού** (τουρκικά: Eyüpspor Kulübü), γνωστή ως **ikas Έγιουπσπορ** για λόγους χορηγίας, είναι τουρκική επαγγελματική ποδοσφαιρική ομάδα, που βρίσκεται στη συνοικία Έγιουπσουλταν της Κωνσταντινούπολης. Τα χρώματα της είναι το λιλά και το κίτρινο. Η έδρα της είναι το Στάδιο Έγιουπ.

## Ιστορία
Η Έγιουπσπορ, που ιδρύθηκε το 1919 από ντόπιους λάτρεις γκρεϊχάουντ, συμμετείχε στο Πρωτάθλημα Κωνσταντινούπολης από το 1935 έως το 1938. Προωθήθηκε στην Τρίτη Κατηγορία το 1970-71, αλλά υποβιβάστηκε στο Περιφερειακό Ερασιτεχνικό Πρωτάθλημα δύο χρόνια αργότερα. Ανέβηκε ξανά στην Τρίτη Κατηγορία το 1984-85 και στη Δεύτερη Κατηγορία ως πρωταθλήτρια το 1986-87. Ωστόσο, το 1993-94, υποβιβάστηκε πίσω στην Τρίτη Κατηγορία, μόνο για να προβιβαστεί ξανά το 2000-01. Μετά από μια αποτυχία το 2013-14, επέστρεψε γρήγορα την επόμενη σεζόν, φτάνοντας τελικά στην Πρώτη Κατηγορία το 2020-21.

Στις 7 Απριλίου 2024, η Έγιουπσπορ εξασφάλισε την άνοδο της στη Σούπερ Λιγκ Τουρκίας, υπό την προπονητή Αρντά Τουράν, για πρώτη φορά στην ιστορία της, αφού νίκησε την Αλτάι ΣΚ με 4-1. Την τελευταία αγωνιστική του 2023-24, ο σύλλογος κατέκτησε τον τίτλο της κατηγορίας, μετά από μια εκτός έδρας νίκη με 4-0 επί της Ερζουρουμσπόρ.

## Αντιπαλότητες
Η Έγιουπσπορ έχει ισχυρή αντιπαλότητα με τις Κασίμπασα Σ.Κ., Φάτιχ Καραγκιουμπρούκ και Μπεϊκόζ 1908, η οποία έχει προκαλέσει ταραχές κατά τη διάρκεια των αγώνων τους.

## Διακρίσεις
* Πρώτη Κατηγορία: 2023-24
* Δεύτερη Κατηγορία: 2020-21
* Τρίτη Κατηγορία: 1986-87, 2014-15

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1919
Στάδιο Έγιουπ

Το **Στάδιο Έγιουπ** (τουρκικά: *Eyüp Stadium*) είναι στάδιο ποδοσφαίρου χωρητικότητας 2.414 θέσεων, που βρίσκεται στη συνοικία Έγιουπσουλταν της Κωνσταντινούπολης, στην Τουρκία. Το στάδιο, το οποίο είναι η έδρα της Έγιουπσπορ, έκλεισε και τέθηκε σε συντήρηση το 2017 λόγω έλλειψης αντισεισμικής αντοχής. Άνοιξε ξανά στις 18 Ιανουαρίου 2020, πληρώντας τα πρότυπα της UEFA.

## Παραπομπές


Κατηγορία:Στάδια ποδοσφαίρου στην Τουρκία
Κατηγορία:Κτίρια και κατασκευές στην Κωνσταντινούπολη
Κομητεία Τζέφερσον (Τζόρτζια)

Η **Κομητεία Τζέφερσον** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 15,709 άτομα. Η διοικητική πρωτεύουσα (*έδρα*) και η μεγαλύτερη πόλη είναι το Λουίσβιλλ.

## Ιστορία
Η κομητεία δημιουργήθηκε στις 20 Φεβρουαρίου 1796 και ονομάστηκε προς τιμήν του Τόμας Τζέφερσον, τον κύριο συγγραφέα της Διακήρυξης της Ανεξαρτησίας που έγινε ο τρίτος πρόεδρος των Ηνωμένων Πολιτειών.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,400 τ.χλμ εκ των οποίων 1,360 τ.χλμ είναι στεριά και 40 τ.χλμ καλύπτονται από ύδατα (λίμνες, ποτάμια).
### Γειτονικές κομητείες
* Κομητεία ΜακΝτάφι (βόρεια)
* Κομητεία Ρίτσμοντ (βορειοανατολικά)
* Κομητεία Μπερκ (ανατολικά)
* Κομητεία Εμάνουελ (νότια)
* Κομητεία Τζόνσον (νοτιοδυτικά)
* Κομητεία Ουάσινγκτον (δυτικά)
* Κομητεία Γκλάσκοκ (βορειοδυτικά)
* Κομητεία Γουόρεν (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Τζέφερσον (Πενσυλβάνια)

Η **Κομητεία Τζέφερσον** () είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 44,492 άτομα. Η διοικητική πρωτεύουσα (*έδρα της κομητείας*) είναι το Μπρούκβιλλ. 

Η κομητεία δημιουργήθηκε στις 26 Μαρτίου 1804 και ονομάστηκε προς τιμήν του Τόμας Τζέφερσον, τον κύριο συγγραφέα της Διακήρυξης της Ανεξαρτησίας που έγινε ο τρίτος πρόεδρος των Ηνωμένων Πολιτειών.
 
Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1,700 τ.χλμ εκ των οποίων 1,690 τ.χλμ είναι στεριά και 10 τ.χλμ καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Πενσυλβάνια
Κωνσταντίνος Τζούνης

Ο **Κωνσταντίνος Τζούνης** (4 Μαΐου 1991) είναι Έλληνας αθλητής της δισκοβολίας και παραολυμπιονίκης. Στους Παραολυμπιακούς Αγώνες του 2020 κατετάγη τέταρτος, ενώ στους Παραολυμπιακούς του 2024 κατέκτησε το χάλκινο μετάλλιο στην κατηγορία F56.

## Παραπομπές


Κατηγορία:Έλληνες αθλητές της δισκοβολίας
Κατηγορία:Έλληνες παραολυμπιονίκες του στίβου
Κομητεία Τζέφερσον (Φλόριντα)

Η **Κομητεία Τζέφερσον** () είναι κομητεία στην πολιτεία της Φλόριντα των Ηνωμένων Πολιτειών. Κατά την απογραφή του 2020, ο πληθυσμός ήταν 14,510 άτομα. Η διοικητική πρωτεύουσα (*έδρα*) είναι το Μοντιτσέλο.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,650 τ.χλμ εκ των οποίων 1,550 τ.χλμ είναι στεριά και 100 τ.χλμ καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Τόμας, Τζόρτζια (βόρεια)
* Κομητεία Μπρουκς, Τζόρτζια (βορειοανατολικά)
* Κομητεία Μάντισον (ανατολικά)
* Κομητεία Τέιλορ (νοτιοανατολικά)
* Κομητεία Γουακούλα (νοτιοδυτικά)
* Κομητεία Λέον (δυτικά)

## Παραπομπές


Κατηγορία:Κομητείες της Φλόριντα
Κάνε Κόρσο

Το **Κάνε Κόρσο** (αγγλικά: Cane Corso) είναι ιταλική ράτσα σκύλου, τύπου μαστίφ. Συνήθως διατηρείται ως σκύλος συντροφιάς ή σκύλος φύλακας ενώ μπορεί επίσης να χρησιμοποιηθεί για την προστασία των ζώων. Στο παρελθόν χρησιμοποιήθηκε για το κυνήγι μεγάλων θηραμάτων.

## Ιστορία
Τα Κανε Κόρσο (πληθυντικός αγγλικά: Cani Corsi) ανήκει σε μια υποκατηγορία εργαζομένων φυλών που ονομάζονται σκύλοι Μολοσσοί. Πρόκειται για αρχαία ελληνική φυλή από όπου πήραν και το όνομά τους που πιστεύεται ότι εξέτρεφε μεγαλόσωμα, με δυνατά κόκαλλα σκυλιά φύλακες. 

Στο απόγειο της δύναμης της Ρωμαϊκής Αυτοκρατορίας, οι λεγεώνες που υπέταξαν και κατέλαβαν τα ελληνικά νησιά έφεραν μολοσσούς πίσω στην Ιταλία οι οποίοι εκτράφηκαν και διασταυρώθηκαν με γηγενείς ιταλικές φυλές. Οι απόγονοι που παρήχθησαν ήταν πρόγονοι του σύγχρονου Κόρσο και του μεγαλύτερου συγγενή του, του Ναπολιτάνικου Μαστίφ. 

Τα αυθεντικά Κόρσο χρησιμοποιήθηκαν ως σκυλιά εκστρατείας που κέρδισαν την επωνυμία «πιφερέρι», ατρόμητα σκυλιά που πλήγωναν τις γραμμές των εχθρών με κουβάδες φλεγόμενου πετρελαίου δεμένους στις πλάτες τους. Υποτίθεται ότι αυτά τα πρώιμα Κόρσο ήταν μεγαλύτερα, πιο βαρυκίνητα σκυλιά από τη σημερινή πιο κομψή εκδοχή της ράτσας.

Με τη διάλυση της Δυτικής Αυτοκρατορίας τον πέμπτο αιώνα, οι λεγεώνες της Ιταλίας και τα σκυλιά τους έμειναν χωρίς δουλειά. Τα κόρσο προσαρμόστηκαν σε άλλα επαγγέλματα όπως το κυνήγι αγριόχοιρου, η κτηνοτροφία, η οδήγηση ζώων και το πιο σύνηθες, η φύλαξη αγροκτημάτων και κοτετσιών. Το Κόρσο ήταν για αιώνες ένα οικείο θέαμα στα αγροκτήματα και τα βοσκοτόπια της ιταλικής επαρχίας. Τα αποτελέσματα όμως των συνεχών εισβολών στην ιταλική χερσόνησο και τη Σικελία, οι οικονομικές και πολιτικές αναταραχές και η εκμηχανοποίηση της γεωργίας συνωμότησαν για να μειώσουν τον πληθυσμό του Κόρσο σε επισφαλώς χαμηλούς αριθμούς. Στα μέσα του 20ου αιώνα, η φυλή είχε σχεδόν εξαφανιστεί. Ωστόσο, κάποια δείγματα επέζησαν σε κάποια μέρη της Ιταλίας. Στη δεκαετία του 1970, μια ομάδα Ιταλών θαυμαστών ενώθηκαν για να αναβιώσουν τη φυλή των προγόνων τους. Η Εταιρεία Amorati Cane Corso (Εταιρεία εραστών Cane Corso) ιδρύθηκε το 1983 και την επόμενη δεκαετία τα Κόρσο εκτέθηκαν σε ευρωπαϊκές εκθέσεις σκύλων. Η πρώτη εισαγωγή Κόρσο έφτασε στην Αμερική το 1988 και το 2010 η φυλή αναγνωρίστηκε από την AKC.

## Υγεία
μικρογραφία|Κουτάβι κάνε κόρσο
Τα **Κάνε Κόρσο** είναι γενικότερα υγιή σκυλιά. Οι υπεύθυνοι εκτροφείς εξετάζουν τις γραμμές τους για παθήσεις υγείας όπως δυσπλασία ισχίου, ιδιοπαθής επιληψία, ψώρα από ακάρεα, καθώς και ανωμαλίες των βλεφάρων. Οι μεγάλες και βαθύστηθες ράτσες είναι ευαίσθητες στο πρήξιμο, μια ξαφνική, απειλητική για τη ζωή πάθηση του στομάχου . Οι ιδιοκτήτες **Κάνε Κόρσο** θα πρέπει να μάθουν ποια σημάδια πρέπει να προσέχουν και τι να κάνουν εάν εμφανιστούν. Όπως συμβαίνει με όλες τις ράτσες, τα αυτιά ενός Κάνε Κόρσο θα πρέπει να ελέγχονται τακτικά για σημάδια μόλυνσης και τα δόντια πρέπει να βουρτσίζονται συχνά.

## Παραπομπές


Κατηγορία:Φυλές σκύλων
Λίμνη Αγιάς

Η **λίμνη της Αγιάς** (γνωστή και ως **λίμνη της Αγυιάς**) είναι τεχνητή λίμνη στον νομό Χανίων της Κρήτης. Δημιουργήθηκε στις αρχές του 20ου αιώνα με σκοπό την παροχή νερού για τον τοπικό υδροηλεκτρικό σταθμό, ο οποίος πλέον δεν λειτουργεί. Σήμερα η λίμνη αποτελεί σημαντικό βιότοπο για την τοπική χλωρίδα και πανίδα και είναι μέρος του ευρωπαϊκού δικτύου προστατευόμενων περιοχών Natura 2000.

## Γεωγραφία
Η λίμνη της Αγιάς βρίσκεται στην Περιφερειακή Ενότητα Χανίων στο νησί της Κρήτης. Απέχει 9 χιλιόμετρα από την πόλη των Χανίων και δίπλα της είναι ο οικισμός Αγιά, από τον οποίο η λίμνη πήρε το όνομα της. Κατασκευάστηκε επάνω στη φυσική ροή ενός παραπόταµου του ποταµού Κερίτη και συγκεντρώνει νερό το οποίο προέρχεται από υπόγειους καρστικούς υδροφορείς στα Λευκά Όρη. Έχει έκταση 450 στρεμμάτων και βρίσκεται σε υψόμετρο 34 μέτρων πάνω από την επιφάνεια της θάλασσας. Στα νότια επικοινωνεί με την κοιλάδα του Φασά.

## Ιστορία
μικρογραφία|Η γέφυρα πάνω από τον τεχνητό καταρράκτη στη λίμνη Αγιάς.|αριστερά
Πριν τη δεκατία του 1920, στην τοποθεσία υπήρχε ένας βάλτος που μετατράπηκε σε τεχνητή λίμνη από τη Δημοτική Επιχείρηση Ηλεκτροφωτισμού Χανίων. Σκοπός της κατασκευής ήταν η παροχή νερού για τον Μικρό Υδροηλεκτρικό Σταθμό (ΜΥΗΣ) που κατασκευάζονταν παράλληλα. Ο σταθμός πλέον δεν λειτουργεί και αποτελεί μουσειακό χώρο. Για τους επισκέπτες έχουν δημιουργηθεί δύο καφετέρειες και αξιόλογο τμήμα της όχθης καλύφθηκε από μονοπάτι, καταμήκος του οποίου έχουν τοποθετηθεί διάφορα παρατηρητήρια για την παρακολούθηση της ορθνιθοπανίδας της περιοχής.

## Χλωρίδα
Στη λίμνη της Αγιάς έχουν καταγραφεί περισσότερα από 130 είδη φυτών, με μεγάλο μέρος της όχθης να καλύπτεται από καλαμιώνες, ενώ πλατάνια, ιτιές και άλλα δένδρα δημιουργούν ένα παρόχθιο δάσος. Ένα ξενικό είδος είναι επίσης πολύ κοινό στη λίμνη, το ζιζάνιο του είδους *Papsalum distichum* το οποίο προέρχεται από τη Λατινική Αμερική. Το συγκεκριμένο φυτό έχει καλύψει αρκετή από την επιφάνεια της λίμνης και γίνονται προσπάθειες για να μην εξαπλωθεί και στο υπόλοιπο νησί.

## Πανίδα
Η λίμνη Αγιάς είναι ιδιαίτερης σημασίας για την πανίδα της Κρήτης. Ειδικά για την ορνιθοπανίδα της είναι ίσως και η σημαντικότερη τοποθεσία του νησιού, με περισσότερα από 200 είδη πουλιών να έχουν παρατηρηθεί εκεί. Μερικά από αυτά είναι η μικροπουλάδα, ο πορφυροτσικνιάς, ο σφηκιάρης καθώς και το Ευρωπαϊκό τρυγόνι, το οποίο είναι απειλούμενο σε παγκόσμιο επίπεδο σύμφωνα με την Κόκκινη Λίστα Απειλούμενων Ειδών της Διεθνής Ένωσης Προστασίας της Φύσης.

Ένα ακόμη απειλούμενο είδος ζώου ήταν κάποτε πολύ κοινό στη λίμνη της Αγιάς, ο Κρητικός βάτραχος, ο οποίος σήμερα έχει σχεδόν εκτοπιστεί εντελώς. Σε αυτό ευθύνεται η εισαγωγή του Αμερικάνικου βουβαλοβάτραχου, ένα είδος ενδημικό στις ανατολικές Ηνωμένες Πολιτείες. Το 2000, ένας επιχειρηματίας από τα Χανιά που εξέτρεφε τους βουβαλοβάτραχους για την παραγωγή βατραχοπόδαρων απελευθέρωσε τους βατράχους του στη λίμνη της Αγιάς και από τότε ο πληθυσμός τους έχει αναπτυχθεί τόσο πολύ που σχεδόν εξάλειψε την παρουσία των μικρότερων και λιγότερο επιθετικών ιθαγενών βατράχων.

## Παραπομπές


Αγιας
Κατηγορία:Λίμνες της Κρήτης
Αγιας
Κατηγορία:Περιφερειακή ενότητα Χανίων
Ντασμπασί (Χοτζαβέντ)

Το **Ντασμπασί** (αζερικά: Daşbaşı) ή **Καραγκλούχ** (αρμενικά: Քարագլուխ) είναι ένα χωριό στην επαρχία Χοτζαβέντ του Αζερμπαϊτζάν.  Το χωριό είχε αρμενική πλειοψηφία πριν από τον πόλεμο του Ναγκόρνο-Καραμπάχ του 2020, και είχε επίσης αρμενική πλειοψηφία το 1989. 

## Παραπομπές


Κατηγορία:Κατοικημένες περιοχές στην Επαρχία Χοτζαβέντ
Ντασαλτί

Το **Ντασαλτί** (αζερικά: Daşaltı) ή **Καρίν Τακ** (αρμενικά: Քարին Տակ) είναι ένα χωριό στην επαρχία Σουσά του Αζερμπαϊτζάν, στην περιοχή του Ναγκόρνο Καραμπάχ. Μέχρι το 2020, το χωριό ήταν υπό τον έλεγχο της Δημοκρατίας του Αρτσάχ. Το χωριό είχε αρμενική πλειοψηφία  πριν από τον πόλεμο του Ναγκόρνο-Καραμπάχ του 2020, και είχε επίσης αρμενική πλειοψηφία το 1989. 

Περίπου 3 χιλιόμετρα από το ποτάμι υπάρχει ένας καταρράκτης που ονομάζεται "Ζοντίκ" (ρωσικά: Зонтик, κυριολεκτικά, "Ομπρέλα"), λόγω της ομοιότητάς του με μια ομπρέλα στη βροχή. &nbsp; Το χωριό είναι ένα σημείο στάσης για μια νύχτα κατά μήκος του μονοπατιού πεζοπορίας Τζαναπάρ.

Το 2024, ολόκληρο το χωριό Ντασαλτί έχει καταστραφεί.

## Παραπομπές


Κατηγορία:Επαρχία Σουσά
Κομητεία Τζέφερσον (Άιοβα)

Η **Κομητεία Τζέφερσον** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 15,660 άτομα.Η διοικητική πρωτεύουσα (*έδρα*) είναι το Φαίρφιλντ.

Η κομητεία δημιουργήθηκε το 1839 και πήρε το όνομα της προς τιμήν του Τόμας Τζέφερσον, τον κύριο συντάκτη της Διακήρυξης της Ανεξαρτησίας που έγινε ο τρίτος πρόεδρος των Ηνωμένων Πολιτειών.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 437 τετραγωνικά μίλια (1.130 τ.χλμ), από τα οποία 436 τετραγωνικά μίλια (1.130 τ.χλμ) είναι στεριά και 1,4 τετραγωνικά μίλια (3,6 τ.χλμ ) (0,3%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Ουάσινγκτον (βορειοανατολικά)
* Κομητεία Χένρι (ανατολικά)
* Κομητεία Βαν Μπιούρεν (νότια)
* Κομητεία Γουαπέλο (δυτικά)
* Κομητεία Κέοκουκ (βορειοδυτικά)

## Πολιτική
Ιστορικά, η κομητεία Τζέφερσον ευνοούσε σε μεγάλο βαθμό τους προεδρικούς υποψηφίους από το Ρεπουμπλικανικό Κόμμα. Σημειώνεται ότι είναι μία από τις λίγες κομητείες στην Αϊόβα που ποτέ δεν ψήφισαν υπέρ του Γούντροου Γουίλσον, καθώς και ότι δεν έδωσαν ποτέ τη νίκη σε Δημοκρατικό υποψήφιο που κατείχε την κομητεία πάνω από το 60% των ψήφων. Τις τελευταίες δεκαετίες, η πολιτική εντός του νομού έχει γίνει πιο ανταγωνιστική. Από το 1992 έως το 2012, κέρδισε ο υποψήφιος των Δημοκρατικών για την προεδρία, με εξαίρεση το 2000 , όταν ο Τζορτζ Μπους απέκτησε πλειοψηφία. Ο τελευταίος Ρεπουμπλικανός που κέρδισε την κομητεία με την πλειοψηφία των ψήφων ήταν ο Ρόναλντ Ρήγκαν το 1984 . Στις προεδρικές εκλογές του 1996 , η κομητεία Τζέφερσον ήταν η μόνη κομητεία στις Ηνωμένες Πολιτείες που έδωσε σε οποιονδήποτε (νικητή) υποψήφιο λιγότερο από το 40% των ψήφων, με τον Μπιλ Κλίντον να κερδίζει την κομητεία με 35,1% έναντι 34,4% του Μπομπ Ντόιλ. Το 2016, ο Ντόναλντ Τραμπ έλαβε πολλές ψήφους στην κομητεία Τζέφερσον. 
## Παραπομπές


Κατηγορία:Κομητείες της Άιοβα
Αξίζω

**Αξίζω** είναι ο τίτλος του 7ου άλμπουμ της ελληνίδας τραγουδίστριας, Άντζυ Σαμίου. Κυκλοφόρησε στις 21 Δεκεμβρίου του 2000 από τη *Alpha Records* στην Ελλάδα, το οποίο έγινε χρυσό τον πρώτο κιόλας μήνα κυκλοφορίας του, ξεπερνώντας τα 40.000 αντίτυπα, καθώς πρόκειται για το πρώτο και μοναδικό διπλό άλμπουμ της καλλιτέχνιδας.* Αποτελείται από δεκαέξι νέα τραγούδια, έντεκα στον πρώτο δίσκο και πέντε στον δεύτερο. Ο πρώτος δίσκος εμπεριέχει τα ποπ και μοντέρνα λαϊκά κομμάτια, ενώ ο δεύτερος ερωτικές μπαλάντες, καθώς θα μπορούσε να χαρακτηριστεί και ως EP. Και σ' αυτόν τον δίσκο τη μουσική και τους στίχους των τραγουδιών έγραψαν ο Κώστας Μηλιωτάκης με τη Σμαρούλα Μαραγκουδάκη, ενώ και η ίδια η τραγουδίστρια έγραψε μερικά απ' αυτά. Το άλμπουμ περιέχει πολλές μεγάλες επιτυχίες: "Που μοιράζουν δύναμη", "Μου κολλάς", "Εκατομμύρια", "Τώρα ποιο κορμί", "Πικρή ουσία" και το mega hit "Αγοράκι μου".

 Το άλμπουμ είναι διπλό, συνεπώς τα 40.000+ αντίτυπα (CDs) ισοδυναμούν με 20.000+ πωλήσεις (albums).

## Tracklist

## Singles
* "Αγοράκι μου"
* "Μου κολλάς"
* "Εκατομμύρια"
* "Τώρα ποιο κορμί"
* "Πικρή ουσία"
* "Που μοιράζουν δύναμη"

## Video clips
* "Αγοράκι μου"
* "Πικρή ουσία"
* "Που μοιράζουν δύναμη"

## Credits
Οι συντελεστές αναγράφονται στο artwork του άλμπουμ.
### <u>Συντελεστές</u>
* **Γιώργος Ζιώγας** – κρουστά (1-10)
* **Πάολα Κομίνη**, **Κατερίνα Κυριακού**, **Άλεξ Παναγή** – φωνητικά (1-1, 1-2, 1-4, 1-6, 1-7, 1-8, 1-9, 2-3, 2-5)
* **Κώστας Λαϊνάς** – προγραμματισμός
* **Γιάννης Λιονάκης** – κιθάρες (1-1, 1-3, 1-4, 1-5, 1-7, 1-8, 1-9, 1-10, 1-11, 2-1, 2-2, 2-3, 2-4, 2-5) / λαούτο (1-1, 1-9) / ούτι (1-10)
* **Κώστας Μηλιωτάκης** – ενορχήστρωση, πλήκτρα / μπάσο (1-1, 1-5, 1-7, 1-8, 1-9, 1-10, 1-11, 2-1, 2-3)
* **Γιώργος Ολύμπιος** – τύμπανα (1-5, 1-8, 1-9, 1-10, 1-11, 2-1, 2-3)
* **Χρήστος Ολύμπιος** – μπουζούκι (1-5, 1-8, 1-11) / τζουρά (1-4, 1-7, 1-9) / μπαγλαμά (1-1, 1-5, 1-8, 1-11)

### <u>Παραγωγή</u>
* **Τάκης Αργυρίου** – ηχογράφηση, μίξη
* **Νίκος Βαρδακαστάνης** – βοηθός φωτογράφου
* **Στέφανος Βασιλάκης** – hair styling
* **Μάρα Δεσύπρη** – φωτογράφος
* **Δημήτρης Δημητρούλης** – make up
* **Νίκος Καραγιάννης** – διεύθυνση παραγωγής
* **Δημήτρης Ρεκουνιώτης** – artwork
* **Διονύσης Χρυσικόπουλος** – styling
* **Θοδωρής Χρυσανθόπουλος <small>(Fabelsound)</small>** – mastering

## Charts

## Παραπομπές
Κομητεία Τζέφερσον (Ιντιάνα)

Η **Κομητεία Τζέφερσον** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 33,147 άτομα. Η διοικητική πρωτεύουσα (*έδρα*) είναι το Μάντισον. 
## Ιστορία
 
Η κομητεία δημιουργήθηκε στις 30 Νοεμβρίου 1810 και πήρε το όνομα της προς τιμήν του Τόμας Τζέφερσον, τον κύριο συντάκτη της Διακήρυξης της Ανεξαρτησίας που έγινε ο τρίτος πρόεδρος των Ηνωμένων Πολιτειών.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 362,89 τετραγωνικά μίλια (939,9 τ.χλμ), εκ των οποίων 360,63 τετραγωνικά μίλια (934,0 τ.χλμ) (ή 99,38%) είναι στεριά και 2,26 τετραγωνικά μίλια (5,9 τ.χλμ) (ή 0,62%)  καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Ρίπλεϊ (βόρεια)
* Κομητεία Ελβετίας (ανατολικά)
* Κομητεία Κάρολ, Κεντάκι (νοτιοανατολικά)
* Κομητεία Τριμπλ, Κεντάκι (νότια)
* Κομητεία Κλαρκ (νοτιοδυτικά)
* Κομητεία Σκοτ (δυτικά)
* Κομητεία Τζένινγκς (βορειοδυτικά)

## Παραπομπές


Κατηγορία:Κομητείες της Ιντιάνα
Κομητεία Τζέφερσον (Κάνσας)

Η **Κομητεία Τζέφερσον** () είναι κομητεία στην πολιτεία του Κάνσας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 18,368 άτομα. Η διοικητική πρωτεύουσα (*έδρα της κομητείας*) είναι η Οσκαλούσα. 

Η κομητεία δημιουργήθηκε το 1855 και πήρε το όνομα της προς τιμήν του Τόμας Τζέφερσον, τον κύριο συντάκτη της Διακήρυξης της Ανεξαρτησίας που έγινε ο τρίτος πρόεδρος των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 557 τετραγωνικά μίλια (1.440 km2), εκ των οποίων 533 τετραγωνικά μίλια (1.380 km2) είναι στεριά και 2,4 τετραγωνικά μίλια (6,2 km2) (4,3%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Κάνσας
Κομητεία Τζέφερσον (Νέα Υόρκη)

Η **Κομητεία Τζέφερσον** () είναι κομητεία στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 116,721 άτομα. Η διοικητική πρωτεύουσα (*έδρα*) είναι το Γουότερταουν. 

Η κομητεία δημιουργήθηκε το 1805 και πήρε το όνομα της προς τιμήν του Τόμας Τζέφερσον, τον κύριο συντάκτη της Διακήρυξης της Ανεξαρτησίας που έγινε ο τρίτος πρόεδρος των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει έκταση 1.857 τετραγωνικά μίλια (4.810 km2), εκ των οποίων 1.269 τετραγωνικά μίλια (3.290 km2) είναι στεριά και 589 τετραγωνικά μίλια (1.530 km2) καλύπτονται από ύδατα (λίμνες, ποτάμια). Είναι η τέταρτη μεγαλύτερη κομητεία της Νέας Υόρκης ανά περιοχή.

## Παραπομπές


Κατηγορία:Κομητείες της Νέας Υόρκης
Γιοκοσούκα

Η **Γιοκοσούκα** (ιαπωνικά: 横須賀市, Yokosuka-shi) είναι πόλη στην νομό Καναγκάουα της Ιαπωνίας.

Τον Φεβρουάριο του 2024, η πόλη είχε πληθυσμό 373.797 κατοίκων και πυκνότητα πληθυσμού 3.708 κατοίκους ανά τετραγωνικό χιλιόμετρο (9.600/τετρ. μίλια). Η συνολική έκταση είναι 100,7 χλμ2. Η Γιοκοσούκα είναι η 11η σε πληθυσμό πόλη στην ευρύτερη περιοχή του Τόκιο και η 12η στην περιοχή του Καντό.

## Γεωγραφία
Η Γιοκοσούκα καταλαμβάνει το μεγαλύτερο μέρος της χερσονήσου Μιούρα και συνορεύει με τον Κόλπο του Τόκιο ανατολικά και τον Κόλπο Σαγκάμι στον Ειρηνικό Ωκεανό στα δυτικά.

## Δημογραφία
Σύμφωνα με τα στοιχεία της ιαπωνικής απογραφής, ο πληθυσμός της Γιοκοσούκα κορυφώθηκε γύρω στο 1990, αλλά μειώθηκε από τότε. Οι ξένοι πολίτες στην Γιόκοσούκα είναι κυρίως Φιλιππινέζοι, Κορεάτες, Κινέζοι και Αμερικανοί.

## Αδελφοποιήσεις
Η Γιοκοσούκα είναι αδελφοποιημένη με τις παρακάτω πόλεις:

* Κόρπους Κρίστι, Τέξας, Ηνωμένες Πολιτείες (από τις 18 Οκτωβρίου 1962) 
* Βρέστη, Γαλλία (από τις 26 Νοεμβρίου 1970) 
* Φρεμαντλ, Δυτική Αυστραλία, Αυστραλία (από τις 25 Απριλίου 1979) 
* Μέντγουεϊ, Κεντ, Ηνωμένο Βασίλειο (από τις 26 Αυγούστου 1998) 
* Μαζύρ, Λευκορωσία (από το 2008) 
* Μπάρατπουρ, Νεπάλ (από τις 15 Μαρτίου 2023) 

## Παραπομπές


Κατηγορία:Πόλεις της Ιαπωνίας
Απουσίες

***Απουσίες*** είναι ο τίτλος του 5ου άλμπουμ της ελληνίδας τραγουδίστριας, Άντζυς Σαμίου. Κυκλοφόρησε στις 12 Νοεμβρίου του 1998 από την *BMG Greece* στην Ελλάδα, το οποίο ξεπέρασε τα 20.000 αντίτυπα, και έφτασε μια ανάσα πριν τη χρυσή διάκριση. Το άλμπουμ αποτελείται από δέκα νέα τραγούδια, τα οποία γράφτηκαν από αρκετούς δημιουργούς όπως η Ναταλία Γερμανού, ο Κώστας Μηλιωτάκης, η Σμαρούλα Μαραγκουδάκη κ.ά. Από τον δίσκο κατάφεραν να ξεχωρίσουν αρκετά τραγούδια, τα οποία έγιναν μεγάλες επιτυχίες όπως τα: "Μία σου και μία μου", "Κι εγώ εδώ", "Πες μου γιατί", "Απουσίες" και "Ημισφαίρια".

## Tracklist

## Singles
* "Μία σου και μία μου"
* "Κι εγώ εδώ"
* "Πες μου γιατί"
* "Απουσίες"
* "Ημισφαίρια"

## Video clips
* "Μία σου και μία μου"
* "Κι εγώ εδώ"
* "Πες μου γιατί"
* "Ημισφαίρια"

## Credits
Οι συντελεστές αναγράφονται στο artwork του άλμπουμ.

### <u>Συντελεστές</u>
* **Jamal Kashad** – κρουστά (1, 4, 9)
* **Νίκος Βαρδής** – μπάσο (1, 2, 4, 5, 8, 9)
* **Στέλιος Γουλιέλμος**, **Άννα Ιωαννίδου**, **Κατερίνα Κυριακού** – φωνητικά (1, 3, 6, 7, 9)
* **Άκης Δείξιμος** – δεύτερη φωνή (2)
* **Τάσος Εγγονίδης** – μπάσο (6)
* **Λάμπης Κεμανετζίδης** – κλαρίνο (5) / φλογέρα (1, 4)
* **Δημήτρης Κολιακουδάκης** – κιθάρες (1, 2, 4, 5, 8, 9)
* **Γιάννης Λιονάκης** – κιθάρες (1, 2, 3, 4)
* **Γιώργος Μανιάτης** – τύμπανα (5, 8, 9)
* **Κώστας Μηλιωτάκης** – ενορχήστρωση, προγραμματισμός, πλήκτρα
* **Ανδρέας Μουζάκης** – τύμπανα (2, 4)
* **Χρήστος Ολύμπιος** – μπουζούκι, μπαγλαμά (2, 8) / τζουρά (1, 4) / λαούτο (4) / ούτι (9)
* **Μένιος Πασιαλής** – τύμπανα (6)
* **Κώστας Πλατάκης** – τζουρά (6) / σάζι (7)
* **Μανώλης Πλατάκης** – κιθάρες (6, 7, 10)
* **Δημήτρης Χαβέας** – κρουστά (6)

### <u>Παραγωγή</u>
* **Στέφανος Βασιλάκης** – hair styling
* **Νικόλας Γεωργίου** – styling
* **Μάρα Δεσύπρη** – φωτογράφος
* **Δημήτρης Δημητρούλης** – make up
* **Νίκος Καραγιάννης** – διεύθυνση παραγωγής
* **Χρήστος Ράγκος** – ηχογράφηση, μίξη
* **Δημήτρης Ρεκουνιώτης** – artwork

## Παραπομπές


Κατηγορία:Άλμπουμ του 1998
ΕΥΠ Χότσκις (Τροποποιημένο πολυβόλο Χότσκις)

μικρογραφία|268x268εσ|Έλληνες στρατιώτες της 8ης Μεραρχίας Πεζικού στο Αλβανικό μέτωπο 1940, χειρίζονται το μεσαίο πολυβόλο ΕΥΠ Χότσκις.
Το **Τροποποιημένο Χότσκις** ή γνωστό ως **ΕΥΠ Χότσκις** ήταν ελληνική βελτίωση του γαλλικού Χότσκις 1922/26, με τη σειρά του μια εξέλιξη του πολυβόλου Χότσκις ΥΠ1914.

## Σχεδιασμός
Το υπάρχον αποθεμα των γαλλικών κατασκευασμένων όπλων εκσυγχρονίστηκε πριν από τον Β ́ Παγκόσμιο Πόλεμο από το Τμήμα Πολέμου Υλικού του Ελληνικού Στρατού Εφορεία Υλικού Πολέμου (ΕΥΠ) της Αθήνας. Η κύρια βελτίωση αφορούσε το πιο αδύναμο σημείο του όπλου, το ποσοστό πυροβολισμού του, το οποίο στην πράξη ήταν μόλις 220 σφαίρες/λεπτό, περίπου το ήμισυ του σύγχρονου πολυβόλου. Εκτός από την αύξηση σε 420 σφαίρες/λεπτό και τη βελτίωση της σταθερότητας, οι ίδιες εγκαταστάσεις αναλήφθηκαν στην παραγωγή μεγάλου αριθμού βοηθητικών εξαρτημάτων, με μικρές βελτιώσεις. Το όπλο χρησιμοποιήθηκε εκτενώς από τον ελληνικό στρατό κατά τη διάρκεια του Β' Παγκοσμίου Πολέμου.

Αυτό το όπλο έχει διαμέτρημα 7,92 χιλιοστά και βάρος 12,75 κιλά, αφού είχε βαρύτερη κάννη με ψύκτρες, για μεγαλύτερη αντοχή σε εκτεταμένη λειτουργία, επίσης βασιζόταν σε ένα τρίποδο μεγαλύτερου βάρους για βελτιωμένη σταθερότητα.

Μερικά από αυτά καταλήφθηκαν από τον Βασιλικό Ιταλικό Στρατό και χρησιμοποιήθηκαν σε διάφορα μέρη, όπως η Σικελία το 1943.

## Πηγές


* 

Κατηγορία:Στρατιωτικός εξοπλισμός της Ελλάδας
Αντισφαίριση στους Θερινούς Ολυμπιακούς Αγώνες 2024 – Μονό ανδρών

Ο Νόβακ Τζόκοβιτς της Σερβίας νίκησε τον Κάρλος Αλκαράθ της Ισπανίας στον τελικό, με 7–6(7–3), 7–6(7–2), και έτσι κέρδισε το χρυσό μετάλλιο στο μονό ανδρών στους Θερινούς Ολυμπιακούς Αγώνες 2024. Έτσι έγινε ο γηραιότερος χρυσός Ολυμπιονίκης στο αγώνισμα αυτό, ενώ ο Αλκαράθ έγινε ο νεότερος φιναλίστ στην ιστορία του τουρνουά. Ο Τζόκοβιτς, με τη νίκη του αυτή, συμπλήρωσε το Golden Slam, δηλαδή την κατάκτηση όλων των τουρνουά Grand Slam (Αυστραλιανό Όπεν, Ρολάν Γκαρός, Γουίμπλεντον, Αμερικανικό Όπεν), μαζί και με τον Ολυμπιακό τίτλο.

Στον μικρό τελικό, ο Λορένζο Μουσέτι της Ιταλίας νίκησε τον Φελίξ Οζέ-Αλιασίμ του Καναδά, με 6–4, 1–6, 6–3, για να κερδίσει το χάλκινο μετάλλιο. Ήταν το πρώτο μετάλλιο της Ιταλίας στο μονό ανδρών μετά από 100 χρόνια.

Ο χρυσός Ολυμπιονίκης του Τόκιο, Αλεξάντερ Ζβέρεφ, έχασε στους προημιτελικούς από τον Μουσέτι.

## Παρασκήνιο
Αυτή ήταν η δέκατη έβδομη εμφάνιση του αγωνίσματος στους Αγώνες. Το μονό ανδρών πραγματοποιήθηκε στους Θερινούς Ολυμπιακούς Αγώνες από το 1896 έως το 1924, και από το 1988 έως σήμερα.

Ο νο. 1 της κατάταξης του αγώνα, Νόβακ Τζόκοβιτς, έκανε την πέμπτη του εμφάνιση στο αγώνισμα σε Ολυμπιακούς Αγώνες, όμως μέχρι και την ολοκλήρωση του τουρνουά, είχε ένα χάλκινο μετάλλιο από το 2008. Το νο. 2, Κάρλος Αλκαράθ, έκανε το Ολυμπιακό του ντεμπούτο στο αγώνισμα. Ο υπερασπιστής του Ολυμπιακού τίτλου, Αλεξάντερ Ζβέρεφ, ήταν στο νο. 3 της κατάταξης. Ο ασημένιος και χάλκινος Ολυμπιονίκης του Τόκιο, Κάρεν Κατσάνοφ και Πάμπλο Καρένιο Μπούστα δεν αγωνίστηκαν σε αυτούς τους αγώνες, παρόλο που ο τελευταίος αγωνίστηκε στο διπλό. Το νο. 1 της παγκόσμιας κατάταξης, Γιανίκ Σίνερ, αποσύρθηκε από το τουρνουά λόγω αμυγδαλίτιδας.

## Πρόγραμμα

## Κατάταξη αγώνα
Η κατάταξη αγώνα δημοσιεύτηκε στις 22 Ιουλίου 2024.

## Αποτελέσματα
### Υπόμνημα
* Q = Προκριθείς
* WC = Wild card
* LL = Τυχερός χαμένος
* Alt = Αντικαταστάτης
* SE = Ειδική απαλλαγή
* PR = Προστατευόμενο ranking
* ITF = Συμμετοχή από την ITF
* JE = Απαλλαγή εφήβου
* w/o = Walkover
* r = Αποσύρθηκε
* d = Απών
* SR = Ειδικό ranking
* UP = Θέση καθολικότητας

### Τελικός γύρος

### Άνω ήμισυ
#### Τομέας Α

#### Τομέας Β

### Κάτω ήμισυ
#### Τομέας Γ

#### Τομέας Δ

## Παραπομπές

## Εξωτερικοί σύνδεσμοι
*
*Κλήρωση
* Λίστα συμμετοχών
Μονό ανδρών